D yiwen n wudem seg wudmawen n tatrarit, dagi nettaf amedyaz yessefray ɣef yineḍruyen isertanen i tettidir tmurt si tallit n timunnent ɣer tizi n wasa-a, yessawḍed ayen i yettidir ugdud d wayen i yettidir di tsertit n tmurt, agdud aqbayli yedder tuget n yineḍruyen am umennuɣ n 1963, tafsut n 80, tafsut taberkant 2001, rrebrab, amnekcam aɛrab ineslem, asuter n yizerfan n umdan d tutlayt d yidles amaziɣ, lbaṭel n udabu azzayri mgal iqbayliyen, tasertit tasnilsant n udabu azzayri , d ayagi akk i yeǧǧan amedyaz ad yessenfali ɣef liḥala i dtedder tmetti-is taqbaylit ilmend n usmekti d usaki n wallaɣ. Anect-agi nettaf-it s tuget di tmedyazt n MAƐṬUB Lwennas, Ulaḥlu, AYT MANGELLAT Lewnis...